พระราชกฤษฎีกาพระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชาครุยวิทยฐานะ เข็มวิทยฐานะและครุยประจำตำแหน่งของมหาวิทยาลัยราชภัฏเทพสตรีพ.ศ. ๒๕๕๓ ภูมิพลอดุลยเดช ป.ร.ให้ไว้ ณ วันที่ ๕พฤศจิกายน พ.ศ. ๒๕๕๓เป็นปีที่ ๖๕ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรกำหนดปริญญาในสาขาวิชาอักษรย่อสำหรับสาขาวิชา ครุยวิทยฐานะ เข็มวิทยฐานะและครุยประจำตำแหน่งของมหาวิทยาลัยราชภัฏเทพสตรีอาศัยอำนาจตามความในมาตรา๑๘๗ ของรัฐธรรมนูญแห่งราชอาณาจักรไทย กับมาตรา ๕๖ วรรคสอง และมาตรา ๖๐ วรรคสองแห่งพระราชบัญญัติมหาวิทยาลัยราชภัฏ พ.ศ. ๒๕๔๗ จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา๑ พระราชกฤษฎีกานี้เรียกว่า พระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะ เข็มวิทยฐานะและครุยประจำตำแหน่งของมหาวิทยาลัยราชภัฏเทพสตรี พ.ศ. ๒๕๕๓มาตรา๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา๓ ให้กำหนดปริญญาในสาขาวิชาและอักษรย่อสำหรับสาขาวิชาของมหาวิทยาลัยราชภัฏเทพสตรี ดังต่อไปนี้(๑)สาขาวิชาการบัญชี มีปริญญาสามชั้น คือ(ก)เอก เรียกว่า บัญชีดุษฎีบัณฑิต ใช้อักษรย่อ บช.ด. และ ปรัชญาดุษฎีบัณฑิต ใช้อักษรย่อ ปร.ด.(ข)โท เรียกว่า บัญชีมหาบัณฑิต ใช้อักษรย่อ บช.ม.(ค)ตรี เรียกว่า บัญชีบัณฑิต ใช้อักษรย่อ บช.บ.(๒)สาขาวิชาการศึกษา มีปริญญาสามชั้น คือ(ก)เอก เรียกว่า ครุศาสตรดุษฎีบัณฑิต ใช้อักษรย่อ ค.ด. และ ปรัชญาดุษฎีบัณฑิต ใช้อักษรย่อ ปร.ด.(ข)โท เรียกว่า ครุศาสตรมหาบัณฑิต ใช้อักษรย่อ ค.ม.(ค)ตรี เรียกว่า ครุศาสตรบัณฑิต ใช้อักษรย่อ ค.บ.(๓)สาขาวิชาเทคโนโลยี มีปริญญาหนึ่งชั้น คือ ตรี เรียกว่า เทคโนโลยีบัณฑิต ใช้อักษรย่อ ทล.บ.(๔)สาขาวิชานิติศาสตร์ มีปริญญาสามชั้น คือ(ก)เอก เรียกว่า นิติศาสตรดุษฎีบัณฑิต ใช้อักษรย่อ น.ด. และ ปรัชญาดุษฎีบัณฑิต ใช้อักษรย่อ ปร.ด.(ข)โท เรียกว่า นิติศาสตรมหาบัณฑิต ใช้อักษรย่อ น.ม.(ค)ตรี เรียกว่า นิติศาสตรบัณฑิต ใช้อักษรย่อ น.บ.(๕)สาขาวิชานิเทศศาสตร์ มีปริญญาสามชั้น คือ(ก)เอก เรียกว่า นิเทศศาสตรดุษฎีบัณฑิต ใช้อักษรย่อ นศ.ด. และ ปรัชญาดุษฎีบัณฑิต ใช้อักษรย่อ ปร.ด.(ข)โท เรียกว่า นิเทศศาสตรมหาบัณฑิต ใช้อักษรย่อ นศ.ม.(ค)ตรี เรียกว่า นิเทศศาสตรบัณฑิต ใช้อักษรย่อ นศ.บ.(๖)สาขาวิชาบริหารธุรกิจ มีปริญญาสามชั้น คือ(ก)เอก เรียกว่า บริหารธุรกิจดุษฎีบัณฑิต ใช้อักษรย่อ บธ.ด. และ ปรัชญาดุษฎีบัณฑิต ใช้อักษรย่อ ปร.ด.(ข)โท เรียกว่า บริหารธุรกิจมหาบัณฑิต ใช้อักษรย่อ บธ.ม.(ค)ตรี เรียกว่า บริหารธุรกิจบัณฑิต ใช้อักษรย่อ บธ.บ.(๗)สาขาวิชารัฐประศาสนศาสตร์ มีปริญญาสามชั้น คือ(ก)เอก เรียกว่า รัฐประศาสนศาสตรดุษฎีบัณฑิต ใช้อักษรย่อ รป.ด. และ ปรัชญาดุษฎีบัณฑิต ใช้อักษรย่อ ปร.ด.(ข)โท เรียกว่า รัฐประศาสนศาสตรมหาบัณฑิต ใช้อักษรย่อ รป.ม.(ค)ตรี เรียกว่า รัฐประศาสนศาสตรบัณฑิต ใช้อักษรย่อ รป.บ.(๘)สาขาวิชาวิทยาศาสตร์ มีปริญญาสามชั้น คือ(ก)เอก เรียกว่า วิทยาศาสตรดุษฎีบัณฑิต ใช้อักษรย่อ วท.ด. และ ปรัชญาดุษฎีบัณฑิต ใช้อักษรย่อ ปร.ด.(ข)โท เรียกว่า วิทยาศาสตรมหาบัณฑิต ใช้อักษรย่อ วท.ม.(ค)ตรี เรียกว่า วิทยาศาสตรบัณฑิต ใช้อักษรย่อ วท.บ.(๙)สาขาวิชาวิศวกรรมศาสตร์ มีปริญญาสามชั้น คือ(ก)เอก เรียกว่า วิศวกรรมศาสตรดุษฎีบัณฑิต ใช้อักษรย่อ วศ.ด. และ ปรัชญาดุษฎีบัณฑิต ใช้อักษรย่อ ปร.ด.(ข)โท เรียกว่า วิศวกรรมศาสตรมหาบัณฑิต ใช้อักษรย่อ วศ.ม.(ค)ตรี เรียกว่า วิศวกรรมศาสตรบัณฑิต ใช้อักษรย่อ วศ.บ.(๑๐)สาขาวิชาศิลปศาสตร์ มีปริญญาสามชั้น คือ(ก)เอก เรียกว่า ศิลปศาสตรดุษฎีบัณฑิต ใช้อักษรย่อ ศศ.ด. และ ปรัชญาดุษฎีบัณฑิต ใช้อักษรย่อ ปร.ด.(ข)โท เรียกว่า ศิลปศาสตรมหาบัณฑิต ใช้อักษรย่อ ศศ.ม.(ค)ตรี เรียกว่า ศิลปศาสตรบัณฑิต ใช้อักษรย่อ ศศ.บ.ทั้งนี้หากมีสาขาหรือวิชาเอกให้ระบุชื่อสาขาหรือวิชาเอกนั้นไว้ในวงเล็บต่อท้ายปริญญาด้วยมาตรา๔ครุยวิทยฐานะของมหาวิทยาลัยราชภัฏเทพสตรี มีสามชั้น ดังต่อไปนี้(๑)ครุยดุษฎีบัณฑิต ทำด้วยผ้าทึบสีดำ เย็บเป็นเสื้อคลุมยาวเหนือข้อเท้าพอประมาณหลังจีบและมีจีบที่หัวไหล่ ตัวเสื้อผ่าอกตลอด แขนเสื้อกว้างและยาวตกข้อมือปลายแขนปล่อย ตอนกลางแขนทั้งสองข้างมีแถบกำมะหยี่สีเขียว กว้าง ๕ เซนติเมตร ยาว ๓๕เซนติเมตร ขลิบริมด้วยเส้นสีทอง กว้าง ๐.๒ เซนติเมตร พับปลายแถบเป็นมุมแหลมจำนวนสามแถบติดเรียงกัน ระยะห่างระหว่างแถบ ๔ เซนติเมตรมีผ้าคล้องคอทำด้วยผ้าทึบสีดำเช่นเดียวกับเสื้อ ด้านนอกตอนปลายของผ้าคล้องคอขลิบริมด้วยผ้าสีเขียวกว้าง ๒ เซนติเมตร ริมหนึ่ง และขลิบริมด้วยผ้าสีประจำสาขาวิชา กว้าง ๙ เซนติเมตรอีกริมหนึ่ง ด้านในของผ้าคล้องคอทำด้วยผ้าต่วนสีกรมท่า(๒)ครุยมหาบัณฑิต เช่นเดียวกับครุยดุษฎีบัณฑิต เว้นแต่แถบกำมะหยี่สีเขียวตอนกลางแขนทั้งสองข้างมีจำนวนสองแถบ(๓)ครุยบัณฑิต เช่นเดียวกับครุยมหาบัณฑิต เว้นแต่แถบกำมะหยี่สีเขียวตอนกลางแขนทั้งสองข้างมีจำนวนหนึ่งแถบมาตรา๕เข็มวิทยฐานะของมหาวิทยาลัยราชภัฏเทพสตรีมีลักษณะเป็นรูปตราสัญลักษณ์มหาวิทยาลัยทำด้วยโลหะดุนนูนลงยา สูง ๓.๕ เซนติเมตรมาตรา๖ ครุยประจำตำแหน่งและเครื่องหมายประกอบครุยประจำตำแหน่งของนายกสภามหาวิทยาลัย อธิการบดีและกรรมการสภามหาวิทยาลัยของมหาวิทยาลัยราชภัฏเทพสตรี มีดังต่อไปนี้(๑)นายกสภามหาวิทยาลัยและอธิการบดี ครุยทำด้วยผ้าทึบสีดำเย็บเป็นเสื้อคลุมยาวเหนือข้อเท้าพอประมาณ หลังจีบและมีจีบที่หัวไหล่ ตัวเสื้อผ่าอกตลอดแขนเสื้อกว้างและยาวตกข้อมือ ปลายแขนปล่อยตอนกลางแขนทั้งสองข้างมีแถบกำมะหยี่สีเขียว กว้าง ๕ เซนติเมตร ยาว ๓๕ เซนติเมตรขลิบริมด้วยเส้นสีทอง กว้าง ๐.๒ เซนติเมตร พับปลายแถบเป็นมุมแหลมจำนวนสี่แถบติดเรียงกัน ระยะห่างระหว่างแถบ ๔ เซนติเมตร มีผ้าคล้องคอทำด้วยผ้าทึบสีดำเช่นเดียวกับเสื้อด้านนอกตอนปลายของผ้าคล้องคอขลิบริมด้วยผ้าสีเขียว กว้าง ๕ เซนติเมตร ริมหนึ่งและขลิบริมด้วยผ้าสีกรมท่า กว้าง ๙ เซนติเมตร อีกริมหนึ่งด้านในของผ้าคล้องคอทำด้วยผ้าต่วนสีกรมท่าให้มีสายสร้อยประกอบครุยประจำตำแหน่งนายกสภามหาวิทยาลัยและอธิการบดีทำด้วยโลหะสีทองประกอบด้วยตราสัญลักษณ์มหาวิทยาลัยกึ่งกลางสายสร้อยมีตราสัญลักษณ์มหาวิทยาลัยทำด้วยโลหะสีทอง สูง ๕ เซนติเมตรประดับระหว่างไหล่ทั้งสองข้าง(๒)กรรมการสภามหาวิทยาลัย เช่นเดียวกับนายกสภามหาวิทยาลัยและอธิการบดี เว้นแต่ไม่มีสายสร้อยประดับมาตรา๗ สีประจำสาขาวิชา มีดังต่อไปนี้(๑) สาขาวิชาการบัญชี สีฟ้าเทา(๒) สาขาวิชาการศึกษา สีฟ้า(๓) สาขาวิชาเทคโนโลยี สีม่วง(๔) สาขาวิชานิติศาสตร์ สีขาว(๕) สาขาวิชานิเทศศาสตร์ สีน้ำเงิน(๖) สาขาวิชาบริหารธุรกิจ สีชมพู(๗) สาขาวิชารัฐประศาสนศาสตร์ สีน้ำตาล(๘) สาขาวิชาวิทยาศาสตร์ สีเหลือง(๙) สาขาวิชาวิศวกรรมศาสตร์ สีแดง(๑๐) สาขาวิชาศิลปศาสตร์ สีแสดมาตรา๘ให้มหาวิทยาลัยราชภัฏเทพสตรีจัดทำครุยวิทยฐานะ เข็มวิทยฐานะและครุยประจำตำแหน่งตามพระราชกฤษฎีกานี้ขึ้นไว้เป็นตัวอย่างมาตรา๙ ให้รัฐมนตรีว่าการกระทรวงศึกษาธิการรักษาการตามพระราชกฤษฎีกานี้ผู้รับสนองพระบรมราชโองการอภิสิทธิ์ เวชชาชีวะนายกรัฐมนตรีหมายเหตุ :-เหตุผลในการประกาศใช้พระราชกฤษฎีกาฉบับนี้ คือเนื่องจากได้มีการประกาศใช้บังคับพระราชบัญญัติมหาวิทยาลัยราชภัฏ พ.ศ. ๒๕๔๗ประกอบกับมาตรา ๕๖ วรรคสอง และมาตรา ๖๐ วรรคสองแห่งพระราชบัญญัติดังกล่าวบัญญัติว่า การกำหนดให้สาขาวิชาใดมีปริญญาชั้นใดและจะใช้อักษรย่อสำหรับสาขาวิชานั้นอย่างไร และการกำหนดลักษณะ ชนิด ประเภทและส่วนประกอบของครุยวิทยฐานะ เข็มวิทยฐานะ และครุยประจำตำแหน่ง ให้ตราเป็นพระราชกฤษฎีกา จึงจำเป็นต้องตราพระราชกฤษฎีกานี้ปริญสินีย์/ผู้จัดทำ๑๑ เมษายน ๒๕๕๔คุณากร/ผู้ตรวจ[๑] ราชกิจจานุเบกษาเล่ม ๑๒๗/ตอนที่ ๖๙ ก/หน้า ๔๐/๑๒ พฤศจิกายน ๒๕๕๓